ནང་དོན་གནད་བསྡུས།རྩོམ་འདིར་བོད་ཀྱི་དེང་རབས་རྩོམ་རིག་བྱུང་འཕེལ་གྱི་ལོ་རྒྱུས་རྒྱུ་རྐྱེན་དང་འཕེལ་རིམ་དང་།དེའི་ལོ་རྒྱུས་འབྱུང་ཁུངས་སྟེང་གི་རྒྱུན་འཛིན་དང་འཕེལ་རྒྱས་ཀྱི་འབྲེལ་བར་ཞིབ་བརྗོད་དང་།བོད་ཀྱི་དེང་རབས་རྩོམ་རིག་ལོ་རྒྱུས་ཀྱི་དུས་སྐབས་ཀྱི་དབྱེ་མཚམས་དང་འབྲེལ་ནས་བོད་ཀྱི་དེང་རབས་རྩོམ་རིག་གི་བདག་གཞིའམ་བྱེད་པོ་རྩོམ་པ་པོ་དང་ཀློག་པ་པོ།དེ་མིན་རྩོམ་རིག་བརྩམས་ཆོས་བཅས་ཀྱི་ཞིབ་འཇུག་ལ་བརྟེན་ནས་བོད་ཀྱི་དེང་རབས་རྩོམ་རིག་གི་དུས་རབས་ཀྱི་རང་བཞིན་དང་དེའི་མཛེས་རྟོག་གི་བསམ་བློ་དང་།མི་སྒེར་གྱི་འདུ་ཤེས་བཅས་ཀྱི་ཕྱོགས་ལ་རང་བློས་ཅི་ལྕོགས་ཀྱིས་རྟོག་དཔྱོད་ཞིབ་འཇུག་བརྒྱུད་འཚོལ་ཞིབ་དང་ཕྱོགས་སྡུད་བྱས་ཡོད།